এন আর নারায়ণ মূর্তি
নাগাভার রামরাও নারায়ণ মূর্তি ( জন্ম: ২০শে আগস্ট , ১৯৪৬ ) একজন ভারতীয় বিলিয়নিয়ার ব্যবসায়ী। তিনি ইনফোসিসের প্রতিষ্ঠাতা। তিনি সেখান থেকে অবসর নেওয়ার আগে এবং ইমেরিটাস চেয়ারম্যান পদ গ্রহণের পূর্বে কোম্পানির চেয়ারম্যান, প্রধান নির্বাহী কর্মকর্তা (সিইও), প্রেসিডেন্ট এবং প্রধান পরামর্শদাতা ছিলেন। ২০২২ সালের অক্টোবর পর্যন্ত, তার সম্পদের মোট মূল্য আনুমানিক ছিল ইউএস$৪.৫ বিলিয়ন। ফোর্বস এর মতে তিনি ২০২২ সালে তিনি পৃথিবীর ৬৫৪তম ধনী ব্যক্তি। ইনফোসিস শুরু করার আগে মূর্তি ভারতীয় ব্যাবস্থপনা শিক্ষা প্রতিষ্ঠান আহমেদাবাদে একজন প্রধান সিস্টেম প্রোগ্রামার হিসেবে এবং পুনেতে (মহারাষ্ট্র) পাটনি কম্পিউটার সিস্টেমে কাজ করেছেন। তিনি ১৯৮১ সালে ইনফিসিস শুরু করেন এবং ১৯৮১-২০০২ সাল পর্যন্ত সিইও হিসেবে এবং চেয়ারম্যান হিসেবে ২০২২-২০১১ সাল পর্যন্ত কাজ করছেন। ২০১১ সালে তিনি বোর্ড থেকে সরে দাঁড়ান এবং ইমেরিটাস চেয়ারম্যান হোন। ২০১৩ সালের ১ জুলাই তিনি ৫ বছরের জন্য নির্বাহী চেয়ারম্যান হিসাবে নিয়োগ পান। মূর্তি ফরচুন ম্যাগাজিন কর্তৃক আমাদের সময়ের সেরা ১২ জন উদ্যোক্তার তালিকাভুক্ত হয়েছিলেন। ভারতে আউটসোর্সিংয়ে অবদানের জন্য তাকে টাইম ম্যাগাজিন ও সিএনবিসি "ভারতীয় আইটি সেক্টরের জনক" হিসাবে বর্ণনা করেছে। মূর্তি পদ্মবিভূষণ এবং পদ্মশ্রী পুরস্কারে সম্মানিত হয়েছেন।